Gare Nidderkäerjeng-Suessem
D'Gare vun Nidderkäerjeng–Suessem ass eng Gare vun der CFL-Linn 7 tëscht de Gare vu Schuller a Péiteng vun der Lëtzebuerger Eisebunn. Se läit um Gebitt vun Nidderkäerjeng, no bei Suessem.

D'Linn 7 féiert vu Lëtzebuerg bis op Péiteng vu wou et op der Linn 6 weider geet bis op Rodange a weider op d'belsch Grenz. Vu Rodange aus gëtt et Verbindungen op Attem, Virton a Lonkech.

Aktuell Situatioun 
Se läit op enger Héicht vun 309 Meter, um Kilometerpunkt 3,458 vun der Linn 7 vu Lëtzebuerg op Péiteng.

Geschicht 
D'Gare vu Käerjeng ass den 8. September 1900 vun der Direction générale impériale des chemins de fer d'Alsace-Lorraine opgemaach ginn.

Tëscht 2008 an 2009 gouf d'Gare wéinst dem Ausbau op zwee Gleiser, komplett ëmgebaut. Dat aalt Gebai vun der Gare gouf ewechgerappt, d'Barrière um CR110 gouf ewechgerappt, an op der Plaz wou dat fréiert Gebai vun der Gare stoung gouf eng Bréck iwwer d'Strooss gebaut.

Service Clientèle

Empfang 
D'Gare huet kee Receptiounsgebai. Fir Schutz géint de Reen ass gesuergt mat verschiddene Plazen déi een Dach ubidden. Et gëtt e gratis Park & Rail-Parking mat 241 Parkplazen a 4 speziell Parkplaze fir Leit mat reduzéierter Mobilitéit.

Nieft der Gare ass och eng Bus-Gare.

Zich déi an der Gare halen

Kuckt och 
 Lëscht vun den CFL-Garen

Um Spaweck 

 Praktesch Informatiounen iwwer d'Gare Nidderkäerjeng-Suessem op der CFL-Websäit 
 D'Gare Nidderkäerjeng-Suessem op der Websäit "rail.lu"

Nidderkaerjeng-Suessem
Gemeng Käerjeng
CFL-Linn 7